Document ID: 32006R0831

KOMISIJAS REGULA (EK) Nr. 831/2006
(2006. gada 2. jūnijs),
ar kuru groza Regulu (EK) Nr. 622/2003, ar ko nosaka pasākumus kopēju pamatstandartu īstenošanai aviācijas drošības jomā
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2002. gada 16. decembra Regulu (EK) Nr. 2320/2002 par kopīgiem noteikumiem civilās aviācijas drošības jomā (1), un jo īpaši tās 4. panta 2. punktu,
tā kā:
(1)
Atbilstīgi Regulai (EK) Nr. 2320/2002 Komisijai ir jāpieņem pasākumi, kas vajadzīgi, lai visā Kopienā ieviestu kopējus pamatstandartus aviācijas drošības jomā. Komisijas 2003. gada 4. aprīļa Regula (EK) Nr. 622/2003, ar ko nosaka pasākumus kopēju pamatstandartu īstenošanai aviācijas drošības jomā (2), bija pirmais tiesību akts, kurā paredzēti šādi pasākumi.
(2)
Jāparedz kopējos pamatstandartus precizējoši pasākumi.
(3)
Ņemot vērā gūto pieredzi, ir jāpārskata Regulas (EK) Nr. 622/2003 saturs attiecībā uz pasākumiem standartu īstenošanai gaisa pārvadātāja materiālu un kravu, kurjerpasta un ātrā pasta sūtījumu jomā.
(4)
Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa (3) izveidi paredzēti atbilstīgi drošības un drošuma standarti, kas jāizpilda, lai saņemtu pilnvarota pārstāvja statusu. Ieceļot, apstiprinot vai reģistrējot uzņēmēju kā pilnvaroto pārstāvi, dalībvalsts kompetentajai iestādei ir jāapsver iespēja ņemt vērā attiecīgo informāciju, ko sniedz muitas iestāde.
(5)
Saskaņā ar Regulu (EK) Nr. 2320/2002 un tādēļ, lai novērstu nelikumīgas iejaukšanās darbības, Regulas (EK) Nr. 622/2003 pielikumā paredzētajiem pasākumiem jābūt slepeniem, un tie nav jāpublicē. Šo pašu noteikumu attiecina uz visiem grozošajiem tiesību aktiem.
(6)
Attiecīgi jāgroza Regula (EK) Nr. 622/2003.
(7)
Šajā regulā paredzētie pasākumi ir saskaņā ar Civilās aviācijas drošības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 622/2003 pielikumu groza, kā norādīts šīs regulas pielikumā.
Minētās regulas 3. pantu piemēro attiecībā uz šā pielikuma konfidenciālo raksturu.
2. pants
Šī regula stājas spēkā 2007. gada 1. janvārī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 2. jūnijā

Labels: 7
12
8